# Projekti Obzora Europa nacionalnih osoba za kontakt

**MSCA-NET**

Cilj projekta MSCA-NET je olakšati transnacionalnu suradnju između nacionalnih osoba za kontakt *(NCPs)* u djelovanjima Marie Skłodowska-Curie kako bi se postigla dosljedna i usklađena razina podrške prijaviteljima. Osim razvoja podrške, u fokusu projekta je i podrška novoimenovanim nacionalnim osobama za kontakt iz zemalja proširenja i trećih zemalja. Na taj se način namjerava osnažiti kapacitete nacionalnih sustava podrške prijaviteljima MSCA-projekata iz navedenih zemalja. Time se daje doprinos smanjenju jaza u istraživanju i inovacijama između država članica EU-a i pridruženih zemalja te zemalja proširenja i trećih zemalja. Posljedično, projektne bi aktivnosti trebale rezultirati većom kvalitetom i količinom prijava iz država koje nisu članice EU-a, odnosno pridruženih zemalja.

U sklopu projekta provodit će se sljedeće aktivnosti: potpora razvoju karijera nacionalnih osoba za kontakt u obliku treninga, *Twinninga* i mentorstva, razvoj alata za nacionalne osobe za kontakt i znanstvenu zajednicu te strateški razvoj kapaciteta i stvaranje sinergije s i među MSCA-dionicima.

U ovom projektu sudjeluju nacionalne osobe za kontakt koje djeluju pri Agenciji za mobilnost i programe Europske unije.

Agencija je uključena u provedbu aktivnosti u okviru tri radna paketa: *WP2: Training, Mentoring and Support; WP3: Tools* i *WP4: Strategic Capacity Development.* U okviru svojih radnih paketa, Agencija pruža potporu novoimenovanim MSCA NCP-jevima kroz organizaciju kratkih sastanaka i te je zadužena za izradu i ažuriranje dokumenta *Newcomers Welcome Package*. Također, Agencija je zadužena za izradu i ažuriranje dokumenta MSCA *Handbooks*, vodiče za raspis projektnih prijedloga za sve aktivnosti te priprema analizu rezultata evaluacija projektnih prijedloga. Uz navedeno, Agencija također organizira jedan projektni trening i zadužena je za evaluaciju projektnih treninga.

Projekt je započeo 1. ožujka 2022. godine, a planirano trajanje projekta je 36 mjeseci.

Financijska vrijednost projekta je 1.870.357,00 eura, od čega je financijska vrijednost za AMPEU 74.937,00 eura.

Više informacija o projektu MSCA-NET nalazi se na mrežnoj stranici projekta <https://msca-net.eu/>.

Nacionalna osoba za kontakt za ovaj projekt je Sandra Vidović, [sandra.vidovic@ampeu.hr](https://ampeu.sharepoint.com/sites/pz/Shared%20Documents/05_Svi_H2020_projekti_info_za_AMPEU/01_ALL_projects_financial_infomation/sandra.vidovic@ampeu.hr).



**NCP\_WIDERA.NET**

Projekt NCP\_WIDERA.NET obuhvaća aktivnosti nacionalnih osoba za kontakt u području Širenja sudjelovanja i Europskog istraživačkog prostora programa Obzor Europa. U sklopu projekta novoimenovanim nacionalnim osobama za kontakt bit će ponuđeni treninzi kako bi ojačale svoje kompetencije i time pružale optimalnu uslugu projektnim prijaviteljima.

Projekt uključuje i financiranje sudjelovanja zainteresiranih prijavitelja na događaje umrežavanja koji će biti organizirani po klasterima, a sve u svrhu jačanja sudjelovanja sudionika iz zemalja širenja, u koje spada i Hrvatska. Republika Hrvatska na ovakva događanja može poslati do 70 istraživača i drugih relevantnih prijavitelja.

Uz ovu mogućnost aktivnost *Advanced Europe Package* nudi sudjelovanje menadžera i istraživača u studijskim posjetima. Projektni partneri imaju mogućnost poslati do pet istraživača/menadžera na takvu aktivnost.

U ovom projektu sudjeluju nacionalne osobe za kontakt koje djeluju pri Agenciji za mobilnost i programe Europske unije.

Agencija je uključena u provedbu aktivnosti u više radnih zadataka kao partner*: 1.3. Pre-screening standards and best practices (materials, guides, training plans for participants); 4.1. Publications How to apply under Widening instruments and Widening success stories; 4.2.* *Organisation of Regional Mutual Learning Exercises (MLE) on Synergies and Synergy Workshops;* *5.1. NCP trainings focusing on Reforming ERA topics; 7.1. Communication Strategy;* te *8.1. Advancing Europe Package.* Nadalje, u radnom zadatku *7.3. Social Media and Feed* Agencija je voditelj radnog zadatka, u kojem razvija projektne društvene mreže (LinkedIn i X).

Projekt je započeo 1. travnja 2022. godine, a planirano trajanje projekta je 36 mjeseci.

Financijska vrijednost projekta je 8.000.000,00 eura, od čega je financijska vrijednost za AMPEU 269.812,50 eura.

Više informacija o projektu NCP\_WIDERA.NET nalazi se na mrežnoj stranici projekta <https://www.ncpwideranet.eu/>.

Nacionalna osoba za kontakt za ovaj projekt je Lucijano Jakšić, [lucijano.jaksic@ampeu.hr](https://ampeu.sharepoint.com/sites/pz/Shared%20Documents/05_Svi_H2020_projekti_info_za_AMPEU/01_ALL_projects_financial_infomation/lucijano.jaksic@ampeu.hr).



**ERA TALENT**

Projekt ERA TALENT poduprijet će EURAXESS centre u pružanju specijaliziranih usluga upravljanja talentima kako bi se poboljšala zapošljivost i mobilnost talentiranih istraživača. Projektom će se uspostaviti pet tematskih “*hub*-ova”, svojevrsnih *“one-stop-shopova”*, koji će istraživačima omogućiti pronalaženje korisnih informacija u različitim područjima i šest zajednica praksi (tzv. *Community of Practices* (CoP)) koje će služiti kao platforma za razmjenu najboljih praksi administrativnom osoblju mreže EURAXESS. Projektom će se, također, poticati kultura poduzetništva te otvarati nove karijerne mogućnosti za istraživače u industriji i gospodarstvu.

Agencija za mobilnost i programe Europske unije kao krovna organizacija nacionalne mreže EURAXESS sudjeluje u tri od šest radnih paketa. Riječ je o radnim paketima 1 *Project Management*, 2 *Communication, Dissemination and Exploitation* i 4 *Knowledge sharing for specialisation in the EURAXESS Network*. Unutar radnog paketa 4, Agencija će sudjelovati u radnom zadatku 4.1. *Communities of practice* u okviru kojeg će partneri razmjenjivati praktična iskustva te provoditi ankete koje će poslužiti kao temelj za organizaciju događaja u radnome zadatku 4.2 *Capacity building and networking*, kao i studijskih posjeta u radnome zadatku 4.3 *Knowledge exchange about the services in hubs*.

Projekt je započeo 1. ožujka 2023. godine, a planirano trajanje projekta je 36 mjeseci.

Financijska vrijednost projekta je 3.999.996,25 eura, od čega je financijska vrijednost za AMPEU 31.875,00 eura.

Nacionalna osoba za kontakt za ovaj projekt je Ivan Makovec, [ivan.makovec@ampeu.hr](https://ampeu.sharepoint.com/sites/pz/Shared%20Documents/05_Svi_H2020_projekti_info_za_AMPEU/01_ALL_projects_financial_infomation/ivan.makovec@ampeu.hr).



**NCP4HE**

Cilj projekta NCP4HE je daljnje osnaživanje znanja i vještina nacionalnih koordinatora i nacionalnih osoba za kontakt za pravna i financijska pitanja te osiguranja temelja za efikasnu tranziciju nacionalnih sustava podrške u novi okvirni program EU-a za istraživanje i inovacije. U sklopu projekta, nacionalnim osobama za kontakt bit će ponuđeni treninzi kako bi ojačale svoje kompetencije i time pružale optimalnu uslugu projektnim prijaviteljima na natječaje u okviru programa Obzor Europa kao i daljnje održavanje i unapređenje portala *NCP portal Horizon Europe*.

U ovom projektu sudjeluju nacionalne koordinatorice pri Ministarstvu znanosti, obrazovanja i mladih te nacionalne osobe za kontakt koje djeluju pri Agenciji za mobilnost i programe Europske unije.

Ministarstvo znanosti, obrazovanja i mladih sudjeluje u dva radna zadatka u okviru radnog paketa 3 *Good practices and quality standards for National NCP systems.*  Agencija sudjeluje u projektu u dva radna zadatka u okviru radnog paketa 2 *Legal & Financial NCP Community building.* Radni zadatak 2.3. *Exchange of knowledge and experience between L&F NCPs* bavi se razmjenom iskustva i znanja nacionalnih osoba za kontakt pravnih i financijskih pitanja, dok će u okviru radnog zadatka 2.4. *Exploring the use of financial, legal and administrative rules of Horizon Europe in practice* biti izrađen izvještaj o praktičnoj primjeni pravnih i financijskih pravila programa Obzor Europa. Dodatno, nacionalne osobe za kontakt sudjeluju i u radnom paketu 6 *Preparing the transition to the next Framework Programme,* i tou radnom zadatku 6.3. *NCP System of the future* u okviru kojeg će biti izrađene preporuke za poboljšanje strukture nacionalnih sustava podrške u budućem okvirnom programu za istraživanje i inovacije.

Projekt je započeo 1. travnja 2023. godine, a planirano trajanje projekta je 60 mjeseci.

Financijska vrijednost projekta je 3.999.999,00 eura, od čega je financijska vrijednost za MZOM 14.440,00 eura, a AMPEU 17.625,00 eura.

Više informacija o projektu NCP4HE nalazi se na mrežnoj stranici projekta <https://horizoneuropencpportal.eu/lf>.

Nacionalna osoba za kontakt za ovaj projekt pri Agenciji za mobilnost i programe EU-a je Martina Kožul Kolarić, [martina.kozul.kolaric@ampeu.hr](mailto:martina.kozul.kolaric@ampeu.hr).

